અમદાવાદઃ પેટ્રોલ અને ડીઝલની કિંમતમાં ભાવ વધારાનો સિલસિલો ફરૂ શરૂ થઈ ગયો છે . અમદાવાદમાં 25મી ફેબ્રુઆરીએ પેટ્રોલની કિંમતમાં 22 પૈસાનો ભાવ વધારો નોંધાયો છે જ્યારે ડીઝલની કિંમતમાં 26 પૈસાનો ભાવ વધારો નોંધાયો છે . નવી કિંમતો લાગુ થયા બાદ અમદાવાદમાં આજે પેટ્રોલ 69 રૂપિયા પ્રતિ લીટરે જ્યારે ડઝલ 69.82 રૂપિયા પ્રતિ લીટરે મળી રહ્યું છે . માત્ર અમદાવાદ જ નહિ બલકે દેશના ચારેય મહાનગરોમાં પેટ્રોલ અને ડીઝલની કિંમતમાં વધારો નોંધાયો છે . દેશની આર્થિક રાજધાની મુંબઈની વાત કરીએ તો મુંબઈમાં પણ આજે પેટ્રોલ અને ડીઝલ મોંઘા થયાં છે . મુંબઈમાં 21 પૈસાના ભાવ વધારા સાથે પેટ્રોલ આજે 77.20 રૂપિયા પ્રતિ લીટરે વેંચાઈ રહ્યું છે જ્યારે ડીઝલ 26 પૈસાના ભાવ વધારા સાથે 69.97 રૂપિયા પ્રતિ લીટરે વેંચાઈ રહ્યું છે . દેશની રાજધની દિલ્હીમાં પણ પેટ્રોલ અને ડીઝલ મોંઘા થયાં છે . દિલ્હીમાં આજે પેટ્રોલની કિંમતમાં 22 પૈસાનો ભાવ વધારો નોંધાયો છે જ્યારે ડીઝલની કિંમતમાં 25 પૈસાનો ભાવ વધારો નોંધાયો છે . નવી કિંમતો લાગુ થયા બાદ દિલ્હીમાં આજે પેટ્રોલ 71.57 રૂપિયા પ્રતિ લીટરે વેંચાઈ રહ્યું છે જ્યારે ડીઝલ 66.80 રૂપિયા પ્રતિ લીટરે વેંચાઈ રહ્યું છે . ' જો પીએમ મોદી સત્તામાં પાછા ન આવ્યા તો દેશ 50 વર્ષ પાછળ જતો રહેશે '